b'\n_START_ARTICLE_\nBiserica de lemn din Glod (G\xc3\xa2lg\xc4\x83u)\n_START_PARAGRAPH_\nBiserica de lemn din Glod se afl\xc4\x83 \xc3\xaen localitatea R\xc4\x83zoare din jude\xc8\x9bul Maramure\xc8\x99 unde a fost adus\xc4\x83 dup\xc4\x83 1867 din satul Glod, S\xc4\x83laj. Ea este datat\xc4\x83 relativ din anul 1740. Biserica se afl\xc4\x83 pe noua list\xc4\x83 a monumentelor istorice sub codul LMI: cod LMI MM-II-m-A-04610.\n_START_SECTION_\nIstoric\n_START_PARAGRAPH_\nRidicat\xc4\x83 \xc3\xaen lunca v\xc4\x83ii L\xc4\x83pu\xc8\x99ului, la marginea a\xc8\x99ez\xc4\x83rii, biserica este o construc\xc8\x9bie de dimensiuni modeste, cu un mic pridvor pe fa\xc8\x9ba apusean\xc4\x83, unde se afl\xc4\x83 \xc8\x99i u\xc8\x99a de intrare \xc8\x99i un turn pu\xc8\x9bin \xc3\xaenalt, cu coiful \xc3\xaencadrat de patru turnule\xc8\x9be._NEWLINE_Despre pictura mural\xc4\x83 din interior se presupune c\xc4\x83 a fost executat\xc4\x83 de un pictor l\xc4\x83pu\xc8\x99an, Petre, autorul u\xc8\x99ilor \xc3\xaemp\xc4\x83r\xc4\x83te\xc8\x99ti pe care le semneaz\xc4\x83 la anul 1759: \xe2\x80\x9ePetre Di(ac)ul din Preluca\xe2\x80\x9d. Biserica a fost construit\xc4\x83 la o dat\xc4\x83 incert\xc4\x83, \xc3\xaenaintea anului 1730.'